29. 9. 94 De Europæiske Fællesskabers Tidende Nr. L 253/29 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 20. september 1994 om udarbejdelse af en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler (94/652/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler (?), særlig artikel 3, og ud fra følgende betragtninger : Direktiv 93/S/EØF indeholder bestemmelser om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler; Kommissionens beslutning 94/458/EF (?) fastsætter regler for forvaltningen af det videnskabelige samarbejde mellem medlemsstaterne og Kommissionen vedrørende levnedsmidler ; i artikel 3 i direktiv 93/5/EØF er det fastsat, at der skal udarbejdes en oversigt over opgaver inden for rammerne af det videnskabelige samarbejde samt en dertil hørende prioritering, og at der skal ske en ajourføring heraf mindst hver sjette måned, samt at opgaverne skal fordeles mellem medlemsstaterne ; oversigten over opgaverne skal udarbejdes og ajourføres under hensyntagen til behovet for sundhedsbeskyttelse inden for Fællesskabet samt til kravene til fællesskabslov- givningen inden for levnedsmiddelsektoren ; opgaverne skal fordeles på grundlag af den videnskabelige ekspertise og de tilrådighed stående ressourcer i medlems- staterne, navnlig i de institutter, som deltager i det viden- skabelige samarbejde ; de i denne beslutning fastsatte foranstaltninger er i over- ensstemmelse med udtalelse fra Den Stående Levneds- middelkomité — () EFT nr. L 52 af 4. 3. 1993, s. 18. () EFT nr. L 189 af 23. 7. 1994, s. 84. VEDTAGET FØLGENDE BESLUTNING: Artikel 1 Bilaget til denne beslutning indeholder en oversigt over de opgaver, der skal udføres inden for rammerne af samarbejdet fra medlemsstaternes side ved den videnska- belige gennemgang af spørgsmål vedrørende levnedsmid- ler, samt angiver fordelingen af disse opgaver mellem medlemsstaterne. Artikel 2 Enhver mulighed eller ethvert organ, som er udpeget af medlemsstaterne i overensstemmelse med artikel 2 i direktiv 93/5/EØF, meddeler straks Kommissionen navnet på det eller de institutter, som skal udføre de i bilaget nævnte opgaver, som de har fået tildelt. Kommis- sionen skal straks underrettes om enhver ændring. Artikel 3 Senest den 1. januar 1995 og derefter hver sjette måned skal de myndigheder eller organer, som er udpeget af medlemsstaterne i overensstemmelse med artikel 2 i direktiv 93/5/EØF, tilsende Kommissionen en statusrap- port om udførelsen af de opgaver, de har fået betroet. Artikel 4 Denne beslutning er rettet til medlemsstaterne. Udfærdiget i Bruxelles, den 20. september 1994. På Kommissionens vegne Martin BANGEMANN Medlem af Kommissionen